NETFLIX-ALKUPERÄISSARJA
Nobunagaa ajaa säälimätön ja mielipuolinen kunnianhimo valloittaa Keski-Japani.
Hän on tuhonnut useita häntä aliarvioivia vihollisia.
Hänen sotilaskampanjansa ovat heikentäneet voimakkaita buddhalaisia instituutioita -
ja kääntäneet useita ihmisiä häntä vastaan.
Jopa jotkut Nobunagan omista kenraaleista kyseenalaistavat uskollisuutensa.
Siitä piittaamatta -
Nobunaga kohdistaa vihansa ryhmään Igan provinssissa olevia kapinallisia,
jotka eivät hyväksy hänen valta-asemaansa.
IGAN PROVINSSI (KESKI-JAPANI)
150 vuoden ajan niin kutsutut "Igan kapinalliset"…
HISTORIOITSIJA
…olivat hallinneet itse itseään ja pitäneet valloittajat poissa alueiltaan.
Nämä ihmiset olivat metsätyöläisiä, maanviljelijöitä, kalastajia -
ja muita karskeja yksilöitä, jotka kamppailivat elantonsa eteen -
Igan vuoristoisella rannikolla.
He saivat elantonsa suoraan maasta, jossa asuivat.
He olivat yhtä maansa karujen olosuhteiden kanssa.
He tunsivat maastonsa paremmin kuin kukaan -
ja pystyivät sotimaan niin sanottua sissisotaa -
ketä tahansa vastaan, joka astui heidän alueelleen.
He olivat niin hyviä sissisodan tekniikoissa,
jotka olivat heille ainoita mahdollisia tekniikoita,
että se synnytti legendat Igan ninjoista.
HISTORIOITSIJA JA KIRJAILIJA
Meille nykyään niin tuttu sana "ninja" -
on käytännössä moderni versio japanilaisesta ilmaisusta,
joka viittaa salaiseen.
Se lausutaan shinobi.
Hyvä shinobi osasi lähes mitä tahansa.
Vakoilla,
hankkia tietoja kaikin eri keinoin -
ja salamurhata.
Koulutus alkoi jo varhain.
Mutta normaalien taistelulajien lisäksi -
siihen kuului räjähteiden -
ja jopa myrkkyjen valmistusmenetelmien opiskelua.
Monet naisetkin kouluttautuivat shinobeiksi.
Eli heidät koulutettiin vakoilijoiksi, salamurhaajiksi ja tiedustelijoiksi.
He soluttautuivat kohteensa kotiin,
jossa olivat piilossa keskellä pöytää.
Heidät koulutettiin sopeutumaan yhteiskuntaan,
mutta toimimaan shinobeina.
Naispuolinen shinobi nimeltä Mochizuki Chiyome -
oli koulutettu vuorien rinteillä.
Hän lähestyi miehiä ja keräsi tietoja.
Hän makasi heidän kanssaan.
Joskus shinobi tappoi tiedon saatuaan.
HISTORIOITSIJA JA KIRJAILIJA
Joten heidät koulutettiin salamurhaajiksi.
ODAN KENRAALI MURHATTU VUONNA 1571
Miksi heitä sitten kutsuukin,
shinobeiksi, ninjoiksi tai kapinallisiksi,
nämä ihmiset olivat kehittäneet taitonsa -
vuosisatojen ajan vuoristoisessa kodissaan Igassa.
Vaikeat ajat kasvattavat kovia miehiä ja naisia.
Näiden salamurhaajien ja vakoojien kanssa ei ollut leikkimistä,
sillä parista kolikosta he pystyivät tekemään enemmän kuin kokonainen armeija.
Kaiken huipuksi -
Igan soturit jatkoivat hyökkäyksiään Odan alueelle.
He osoittautuivat piikiksi Oda Nobunagan lihassa,
ja tämä oli päättänyt hävittää heidät.
Tappakaa joka ikinen!
Ne madot!
Miten he uskaltavat?
Tuokaa sakea!
He eivät ainoastaan hyökänneet Odan viestintälinjoihin,
vaan lisäksi heidän pieni provinssinsa -
oli aivan Nobunagan pojan, Oda Nobukatsun, alueen vieressä.
Sakea! Tuokaa sakea!
Oda Nobukatsu päätti tuhota heidät isänsä puolesta.
Nobukatsu oli tietysti jäänyt vanhempien veljiensä varjoon.
Nobukatsu näki tämän ehkä tilaisuutena osoittaa arvonsa isälleen, Nobunagalle.
Nobukatsun suunnitelma oli yksinkertainen.
Hän hyökkäisi Igan alueelle kolmesta eri suunnasta,
yhdistäisi joukkonsa ja tuhoaisi nämä maalaiset.
Perinteisempi Nobukatsu -
marssi Igaan pitäen näitä ihmisiä pelkkinä pystymetsäläisinä.
Igan miehet tiesivät tarkalleen, missä he olisivat,
ja mitkä olivat parhaat paikat hyökätä heitä vastaan.
Sissisotien mestareina -
he päättivät muuttaa Igan vuoret aseeksi.
Kun taistelu alkoi,
Nobukatsun joukot yrittivät vastata tuleen.
Hyökätkää!
He eivät tienneet, ketä ampuivat.
Samalla Igan joukot siirtyivät eteenpäin ja taaksepäin kuin vuorovesi.
Tilanne oli hämmentävä.
Se ei ollut taistelu. Se oli murskatappio.
Ilman järjestystä tai päämäärää.
Hyökkäyksen aikana yksi Nobukatsun korkea-arvoisimmista kenraaleista kuoli.
Se oli täydellinen nöyryytys Oda Nobukatsulle,
joten hän antoi heti käskyn perääntyä.
Ja matkalla takaisin Iseen,
paikalliset ihmiset ahdistelivat heitä koko matkan.
Jos ei ollut aseita, he tarttuivat keppeihin ja kiviin,
joilla aiheuttivat tuhoa epätoivoisille, perääntyville sotilaille.
Selviytyjien armeija vetäytyi päätä pahkaa,
eikä aavistanut, kuka tai mikä heitä vastaan taisteli.
Miten saatoit hävitä maalaisille?
Olet häpeäksi Odan nimelle!
Kampanja oli ennennäkemätön katastrofi.
Riittää.
Häivy.
Jos tappio olisi jäänyt rankaisematta,
se olisi voinut johtaa -
suurempiin kapinoihin Nobunagaa vastaan.
Tiedämme varmasti, että Nobunaga oli tarpeeksi vihainen -
jopa harkitakseen Nobukatsun teloitusta.
Haluan, että tapat ne kaikki.
Sen sijaan hän päätti pyyhkiä Igan kokonaan pois kartalta.
Vuonna 1581 Nobunaga valitsi viisi kokeneinta kenraaliaan,
jotka hyökkäisivät Igaan viidestä eri suunnasta.
Igan asukkaat taistelivat vastaan niin hyvin kuin pystyivät.
Mutta Igan miehet eivät pystyneet samaan,
mitä olivat tehneet Nobukatsun hyökätessä.
Heillä ei ollut resursseja väijyä viittä erillistä armeijaa.
Nobunagan armeija eteni -
ja poltti jokaisen vastaantulevan kylän ja talon,
sekä kaikki, jotka hakivat turvaa.
Tilanne oli kuin Daavid vastaan Goljat.
Tällä kertaa Goljat voittaisi.
Miehet, naiset ja lapset lävistettiin miekalla tai poltettiin.
Väitetään, että ennemmin kuin antoivat rakkaansa vihollisten käsiin,
Igan sotilaat tappoivat itse omat perheensä sitten itsensä.
Ei vain suojellakseen perhettään, vaan myös pitääkseen salaisuutensa.
Se oli kansanmurha.
Igan asukkaiden täydellinen ja systemaattinen tuhoaminen.
Nobunaga ei ollut kestänyt nöyryytystä,
ja koko provinssi sai maksaa siitä hengellään.
Rauhoitettuaan menestyksekkäästi Igan,
Oda Nobunaga oli saavuttanut voimansa ja auktoriteettinsa huipun.
IGAN KAPINAJOHTAJA
Hän oli hyvin lähellä koko Japanin yhdistämistä.
Hän ei ollut voittanut ainoastaan Japanin historian suurimpia nimiä,
vaan myös vahvistanut valtansa -
rakentamalla Japanin siihen asti suurimman linnoituksen.
Azuchin linnan.
Seitsenkerroksinen linna oli sisustettu täysin uudella tavalla.
Jokaisessa päätornin kerroksessa -
oli eri viittauksia jumaliin, eläimiin tai voimakkaisiin miehiin.
Joten kiivetessä…
HISTORIOITSIJA JA KIRJAILIJA
…vastaan tuli yhä korkeampia olentoja.
Mutta huipulla oli Nobunagan oma, yksityinen huone, jossa ei ollut mitään.
Paitsi peili,
josta hän katseli itseään.
Aleksanteri Suuri oli julistanut itsensä jumalaksi Egyptin aavikolla.
Uskottiin, että koska Nobunagalla oli vain tämä peili,
joka oli Japanissa perinteinen jumaluuden merkki,
hän oli alkanut pitää itseään jumalana.
Hänestä oli tullut verinen tuomari -
kaikkialla Japanissa ja kaikissa yhteiskuntaluokissa.
Hän laajensi omaa valtaansa.
Veristen teurastusten jälkeen useat Kioton ihmiset -
antoivat hänelle nimeksi Kuudennen taivaan demonikuningas.
Tietyssä pisteessä -
on joku luovuttava vallasta -
tai jatkettava tappamista.
Nobunaga valitsi jälkimmäisen.
JAPANI 1582
Demonikuningas jatkaa julmaa laajennussuunnitelmaansa -
ja ottaa itselleen uuden kohteen.
KIOTO
Voimakkaan Mori-perheen, joka hallitsee laajoja alueita lännessä.
Hän määrää kauan palvelleen luottokenraalinsa Toyotomi Hideyoshin -
hyökkäämään heidän tärkeimpään linnoitukseensa.
Teko tulee vaikuttamaan suuresti molempien miesten tulevaisuuteen.
Hideyoshi oli noussut Nobunagan huippukenraaliksi.
Hänelle uskottiin taistelukampanja -
yhtä Länsi-Japanin voimakkaimpia daimio-perheitä vastaan. Mori-perhettä.
Hideyoshi piiritti yhden Mori-perheen linnoista, Takamatsun linnan.
Linnaa vartioi noin 5 000 sotilasta.
Hideyoshi piiritti heidät 30 000 sotilaan kanssa.
Hänen saamiensa raporttien mukaan Mori-perheellä oli yli 40 000 sotilasta.
Tämä asetti Hideyoshin vaaralliseen asemaan.
Jos Mori-armeija saapuisi,
hän jäisi jumiin -
linnan puolustajien ja heitä vapauttamaan tulevien joukkojen väliin.
Hideyoshi lähetti Oda Nobunagalle viestin,
jossa selitti tilanteen.
Hän pyysi Nobunagaa tulemaan joukkojensa kanssa -
ja kohtaamaan Morin apuun tulevat joukot.
Mitsuhide, lähetä joukkosi auttamaan Hideyoshia.
Tulen pian perässä.
Ymmärtäen tilanteen kiireellisyyden -
Nobunaga määräsi Mitsuhiden lähtemään mahdollisimman pian länteen.
Nobunaga valmistautui seuraamaan oman armeijansa kanssa.
Akechi Mitsuhidellä oli epätavallinen tausta.
Hän oli saapunut Nobunagan palvelukseen rōninina,
eli samuraina, jonka aiempi isäntä oli kuollut taistelussa.
Useimmat herrat valitsivat vanhoista liittolaisperheistä…
HISTORIOITSIJA
ylimmät komentajansa.
Nobunaga otti huostaansa vaeltajan,
jolla ei ollut mitään yhteyttä Odan perheeseen, ja teki hänestä johtajan.
11 VUOTTA AIEMMIN
Mitsuhide oli harras buddhalainen.
Hieivuorella tapahtunut buddhalaisiin kohdistunut joukkomurha vaivasi häntä.
Ole kiltti ja lopeta!
Tiedämme, että toisinaan -
Nobunaga loukkasi ja jopa nöyryytti häntä julkisesti.
Ole kiltti ja lopeta!
Kerrotaan, että Nobunagan ilkeys -
oli erään sotakampanjan aikana…
HISTORIOITSIJA, MARQUETTE-YLIOPISTO
…jopa aiheuttanut Mitsuhiden äidin kuoleman.
Katkeruus ja kaikki häneen kohdistunut kaltoinkohtelu -
kasaantui Mitsuhiden sydämeen. Se ajoi hänet kuilun yli.
On aika.
Menemme sotaan.
Kyllä, herra!
Sen sijaan, että marssisi Hideyoshin avuksi,
Mitsuhide määräsi miehensä marssimaan Kiotoon.
Vasta viime hetkellä -
hän kertoi suunnitelmansa kenraaleilleen.
Hän aikoi murhata Nobunagan ja vallata Japanin itselleen.
Nobunaga lepäsi sinä iltana Kiotossa pienessä Honnō-jin temppelissä.
Nobunagalla oli pieni ryhmä paašeja -
ja henkivartijoita omana henkilökohtaisena joukkonaan.
Hän oli nyt haavoittuvainen.
Mahdollisuus ei ehkä enää toistuisi.
Mitsuhide näki ilmeisesti tilaisuutensa.
Mitsuhide marssi armeijoineen suoraan keskelle Kiotoa -
ja hyökkäsi Honnō-jin temppeliin.
Nobunaga yllätettiin täysin.
Kun hän tajusi, mitä oli tapahtumassa,
hän taisteli rohkeasti loppuun saakka.
Oda Nobunaga tajusi pian, että kaikki oli menetetty.
Hän ei kuitenkaan päässyt pakoon,
joten hän vetäytyi yhteen temppelin takahuoneeseen.
Kaikille oli näyttänyt siltä, että Nobunagan nousu oli pysäyttämätön.
Noin 20 vuodessa -
hän oli noussut pienen provinssin hallitsijasta -
hallitsemaan kolmasosaa maasta.
Ja nyt vain yhden päivän aikana maailma oli kääntynyt ylösalaisin.
Tämä oli järkyttävä käänne, johon kukaan ei ollut varautunut.
Vähiten Nobunagan perillinen, hänen vanhin poikansa Nobutada,
joka oli 32 kilometriä itään sijaitsevassa Azuchin linnassa.
Seuraavaksi Mitsuhide -
marssi armeijoineen Azuchiin ja murhasi Nobutadan.
Tappamalla Nobunagan ja hänen perillisensä -
Akechi Mitsuhide oli luonut Japaniin valtatyhjiön,
jonka oli itse päättänyt täyttää.
Nobunagan kuolema Mitsuhiden käsissä oli järkyttävä.
Suuri sotapäällikkö oli poissa pelistä,
joten poliittinen valta olikin kenen tahansa lunastettavissa.
Alkoi kilpailu siitä, kuka ehtisi ensin.
Kilpailijoita oli kolme. Akechi Mitsuhide,
Tokugawa Ieyasu, joka oli juuri silloin idässä,
sekä Toyotomi Hideyoshi.
Hideyoshi oli Länsi-Japanissa taistelemassa Morin perhettä vastaan.
Hän odotti levottomana lisäjoukkoja Odalta.
Kun lähettiläs viimein saapui,
hänen viestinsä Hideyoshille muutti Japanin historian suunnan.
Nobunaga oli kuollut.
Hideyoshi teki, mitä uskolliset soturit tekevät.
Hän päätti kostaa ja osoittaa uskollisuutta Nobunagalle haudan taakse.
Mitsuhide ehtii olla 11 päivää ilman vastustusta.
Hideyoshin täytyy kostaa kaatuneen herransa puolesta,
koska pelkää toisten sotaherrojen kääntyvän Mitsuhiden puolelle.
Hideyoshi ryntää kohti Kiotoa kohdatakseen Mitsuhiden taistelussa,
joka päättäisi sen, kuka johtaa Keski-Japania.
Mitsuhide oli järkyttynyt siitä,
että Hideyoshi liikkui niin nopeasti häntä vastaan.
Hän uskoi, että hänellä oli aikaa lujittaa asemansa Keski-Japanissa,
ennen kuin joutuisi kohtaamaan uhkia.
Menemme tähän suuntaan.
Hän ymmärsi, että hänellä oli pienemmät joukot,
joten hän valitsi asemapaikakseen Yamazakin.
Taistelu tapahtui Yamazakissa sen tähden,
että Akechi Mitsuhiden linnalle johti kapea tie,
jonka toisella puolella oli vuoria ja toisella puolen joki.
Se oli erinomainen paikka puolustautumiseen.
Alue on valittava sen mukaan,
että määrällisesti isommat joukot eivät pysty saartamaan.
Muuten on mahdotonta voittaa.
Lännen historiassa klassinen esimerkki tästä on Thermopylain taistelu.
300 spartalaista pitivät puolensa persialaisia vastaan.
Mitsuhide päätteli,
että voisi käyttää puolustusasemaa omaksi hyödykseen.
Hän teki ratkaisevan virheen.
Hän ei sijoittanut joukkojaan Tennōzan-vuorelle.
Hideyoshin joukot ehtivät sinne ensin.
Hideyoshi lähetti joukko-osaston ensin oikealta.
Taistelun alettua hän lähetti joukon vasemmalta.
Näin hän hyökkäsi kohti Akechin joukkoja molemmilta puolilta.
Kun taistelu alkoi kahden osapuolen välillä,
tilanne tuntui aluksi kääntyvän Mitsuhiden voitoksi.
Yamazaki oli erityisen raivokas taistelu.
Miehet huusivat ja veri valui haavoista.
Ja etenkin hakapyssyjen tulitus,
josta oli tullut tyypillistä samuraisodalle.
Savupilvet peittivät taistelun.
Tiheän tulituksen keskellä saattoi nähdä valon välkähtävän aseista,
kuulla hevosten hirnunnan ja miekkojen kalskeen.
Akechi!
Hyökkäys oli ihan liikaa.
Mitsuhide pakeni.
Sen Mitsuhide onnistui tekemään.
Hän laukkasi pois parin uskollisen seuraajansa kanssa -
ja yritti piiloutua läheiseen kylään.
Talonpojat huomasivat hänet.
Mitsuhide saarrettiin.
Puukotettiin kuoliaaksi.
Akechi Mitsuhide oli nyt kuollut.
13 päivää sen jälkeen, kun oli murhannut herransa, Oda Nobunagan.
Sen tähden myöhemmät sukupolvet -
tunsivat hänet pilkkanimellä "13 päivän shogun".
Kostamalla herransa puolesta petturi Akechi Mitsuhidelle,
Hideyoshi astui itse syntyneeseen poliittiseen tyhjiöön.
Hän reagoi daimioista nopeimmin.
Hän oli lyönyt Mitsuhiden taistelussa vain kaksi viikkoa Nobunagan kuoleman jälkeen,
ja nyt hän asetti Akechi Mitsuhiden pään seipääseen.
Se oli ilmoitus siitä,
että Hideyoshi aikoi nousta maan voimakkaimmaksi daimioksi.
Se oli varoitus muille.
HISTORIOITSIJA
"Jos kapinoit, sinulle käy samoin."
Samalla se tarkoitti myös sitä, että Hideyoshi -
oli se, joka tappoi kapinallisen.
Se oli kuin hänen lehdistötiedotteensa.
Hideyoshi syntyi ilman sukunimeä rahvaan jäsenenä.
Jotkut väittivät hänen syntyneen hylkiönä.
Hän nousi taitojensa, älynsä ja oveluutensa ansiosta.
HISTORIOITSIJA
Hideyoshi.
Hänen nousuaan voidaan luonnehtia meteoriseksi.
Useat talonpojat ottivat tuona aikana osaa sotiin.
Mutta ainoastaan jalkasotilaina.
He eivät nousseet anakronistisesti sanottuna upseeriluokkaan.
Se oli harvinaista.
Sen seurauksena Hideyoshi oli nyt asemassa, joka oli käsittämätön saavutus -
hänen sosiaalisessa asemassaan olevalle miehelle.
Hänen valtansa oli suunnaton.
Hideyoshista oli tullut Japanin vaikutusvaltaisin daimio.
Hän oli oikeuttanut paikkansa kostamalla herransa kuoleman,
mutta hän oli yhä vaarassa.
Niin idässä kuin lännessäkin oli suuria daimioita.
Daimioissa oli myös Nobunagan vasalleja,
jotka halusivat vallan itselleen.
Hideyoshi oli siis yhä vaarassa,
vaikkakin hän oli ylivoimaisesti parhaassa asemassa.
Hideyoshin vaimo, rouva Nene,
oli ehdottoman oleellinen päätöksessä ottaa valta Nobunagalta.
Hän oli Hideyoshin elämän tärkein henkilö.
Vaimo oli hänen tukipilarinsa.
Rouva Nene vastasi täysin Osakan linnan asioista.
Hän vastasi järjestyksen ylläpitämisestä.
Hän oli daimio miehensä ollessa poissa.
Hideyoshin ollessa sotaoperaatioissa, he kävivät kirjeenvaihtoa.
Nene oli myös neuvonut Hideyoshia siitä, mitä tehdä panttivangeilleen.
Hän antoi neuvoja liittolaisuuksista ja siitä, millaisia ehtoja tulisi sanella.
Nene ja Hideyoshi yhdessä alkoivat nähdä Japanin omana maanaan.
He alkoivat pitää Japania pyhänä valtakuntana, jota voisivat hallita.
Hideyoshi piti tätä kohtalonsa hetkenä.
Hänellä oli nyt mahdollisuus ottaa Nobunagan alueet itselleen.
Mutta ensin hänen pitäisi tuhota jäljellä oleva vastustus -
Odan perheen taholta.
Mitsuhiden vallankaappauksen jälkeen kaksi Nobunagan poikaa jätettiin eloon.
Vanhempi oli Nobutaka, nuorempi Nobukatsu.
Oda Nobukatsu oli mielestään Nobunagan oikea perijä,
ja Hideyoshi oli tehnyt laittoman vallankaappauksen.
Oda Nobutakan välitön reaktio -
oli etsiä liittolaisia estääkseen Hideyoshia viemästä asemaansa.
Oda Nobutaka etsi käsiinsä Oda Nobunagan entiset kenraalit.
Eräs heistä oli tärkeä kenraali nimeltä Shibata Katsuie.
Katsuie oli taistellut Nobunagan rinnalla Okehazaman taistelusta asti.
Lisäksi hän oli taistellut -
Anegawassa, Nagashinossa ja pitkässä sodassa ikkō-ikkiä vastaan.
Hän oli yhä uskollinen Nobunagan muistolle,
joten hän oli luonnollisesti Oda Nobutakan liittolainen.
Hän oli pelottava vihollinen.
Shibata Katsuie ajatteli, että tämä oli hänen hetkensä.
Hänen hetkensä voittaa Hideyoshi ja lujittaa oma asemansa -
Oda-klaanin tärkeimpänä jäsenenä.
Tämä aiheutti konfliktin Hideyoshin ja Shibatan välillä.
Suuri haitta Shibata Katsuielle oli se,
ettei hän voinut ryhtyä välittömiin toimiin Hideyoshia vastaan.
Se johtui yksinkertaisesti säästä.
Oli talvi,
ja hänen provinssinsa ja Kioton väliset vuoret olivat lumen peitossa.
Hänen täytyi odottaa siirtoaan kevääseen,
ja se antoi Hideyoshille valtavan edun.
JAPANI 1582
Talvikuukausien aikana -
Hideyoshi vahvistaa kolmea vuoristosolaa puolustavaa linnoitustaan,
jotta voisi estää Katsuien etenemisen.
Sitten Hideyoshi saartaa läheisen Gifun linnan,
joka on Katsuien liittolaisten hallussa.
Kevään sulattaessa maan,
Katsuie lähtee valloittamaan vuoristolinnoitukset.
Jos hän onnistuu,
Hideyoshin unelma Japanin hallitsemisesta päättyy yhtä nopeasti kuin alkoikin.
KITANOSHON LINNA (SHIBATA KATSUIEN PÄÄMAJA) 1583
Kevään tullessa -
Shibata Katsuie lähetti huomattavan joukon -
valtaamaan kolme rajalinnaketta,
jotka Hideyoshi oli luonut vuorenhuipulle.
Se oli ainoa keino varmistaa hänen armeijansa turvallinen läpikulku.
Ensin juoni onnistui.
Katsuien miehet kukistivat kaksi ensimmäistä linnoitusta.
Selviytyneet puolustajat pakenivat turvaan kolmanteen.
Sen nimi oli Shizugatake. Se oli linnoituksista suurin.
Shibata Katsuie järjesti uudelleen joukkonsa saadakseen lopullisen voittonsa.
Näin hyökkäys Hideyoshia vastaan onnistuisi.
Jos Shizugatake kaatuisi,
Hideyoshin valtakausi olisi lopussa.
Panokset eivät olisi voineet olla korkeammat Hideyoshille.
Pyörät käynnistettiin. Japanin historian ratkaisevin valtataistelu alkoi.
Tekstitys: Merja Pohjola